‘কেউ কথা রাখেনি, কথা রেখেছেন মমতা’, ঘাটাল মাস্টার প্ল্যানের শিলান্যাসের পর বললেন দেব

সিঙ্গুর: ঘাটালের সাংসদ দেবকে (Dev at Singur) পাশে নিয়ে সিঙ্গুরের মঞ্চ থেকে ঘাটাল মাস্টার প্ল্যানের উদ্বোধন করলেন মুখ্যমন্ত্রী মমতা বন্দ্যোপাধ্যায় (CM Mamata Banerjee)। সিঙ্গুরে বক্তব্যের শুরুতেই মুখ্যমন্ত্রীকে যধন্যবাদ জানালেন দেব।দেব বলেন, “আমি ভাবলাম দু’লাইন বলে চলে যাব। কিন্তু রচনাদি এত ভালো বলল। আমি ১২ বছরের সাংসদ হয়ে এত ভালো বলতে পারিনি। আজকে দিদি যে কাজটা করলেন এটা কোনও সোজা ব্যাপার নয়। সাংসদ হিসাবে আজ আমার কাছে বড় দিন। ঘাটালের দীর্ঘ দিনের মানুষের স্বপ্নপূরণের দিন।কেউ কথা রাখেনি। ২০২৪ সালের নির্বাচনের আগে দিদি কথা দেন। আজ উদ্বোধন হল। প্রত্যেকের তরফে হাতজোড় করে আমি দিদিকে হাতজোড় করে নমস্কার করছি। কেউ কথা রাখেনি। যিনি কথা রেখেছেন, তাঁর নাম মমতা।’’

বুধবারের সভা থেকে আগামী বিধানসভা নির্বাচনের আসনের সংখ্যা বেঁধে দিলেন ঘাটালেক তৃণমূল সাংসদ দেব। তিনি আরও বলেন, ‘‘যিনি কথা দিয়ে কথা রাখেন, তিনি কেন ভোটে জিতবেন না? জিতবেন তিনি-ই। ২৫০টি আসনে জয়লাভ করবে তৃণমূল।’’ সিঙ্গুরের মঞ্চ থেকে সাংসদ দেব বললেন ‘আজ আমার কাছে সবচেয়ে বড় দিন।’ তিনি বলেন, আজ ঘাটাল মাস্টার প্ল্যানের যে শিলান্যাস করা হল, তার ফলে বহু মানুষ উপকৃত হবেন। দেব আরও বলেন, ঘাটালের বাসিন্দারা ভেবেছিলেন এমন কেউ আসবেন যে আমাদের দুঃখ বুঝবেন। আমি প্রথমবার সাংসদ হিসাবে শপথ নেওয়ার সময় বাংলায় বলেছিলাম। ঘাটাল নিয়ে বলেছিলাম। আমি দিল্লিতে গিয়েছি। বৈঠক করেছি। কিন্তু আমাদের কথা রাখেনি কেউ। দিদি কথা দিয়েছিলেন ঘাটাল মাস্টার প্ল্যান করবেন। বাজেটে ৫০০ কোটি টাকা বরাদ্দ করেছিলেন। করলেন আজ। কেউ কথা রাখেনি। যিনি কথা রেখেছেন তিনি মুখ্যমন্ত্রী। এখন সোশাল মিডিয়ার যুগ। ভোটের পর কথা রাখছে সেই তো ভোট পাবে।

আরও পড়ুন: বিজেপির বিরুদ্ধে লড়াইয়ের জন্য মমতাকে কুর্ণিশ ওমর আবদুল্লাহ-র!

দেব বলেন, আমি ঘাটালের ছেলে। এই ফাইলটা প্রতিটি সরকার, প্রতিটা দফতরের টেবিলে ছিল। কিন্তু কেউ কাজ করেনি। ভোট নিয়ে চলে যায়নি। যে দলটা গত ১৫ বছর ধরে মানুষকে আগলে রেখেছে তার তো জেতা উচিত। যে মানুষটা শুধু উন্নয়নের কাজ করে গিয়েছে। তিনি দেখেননি কে সিপিএম, কংগ্রেস করে। শুধু সকলের জন্য কাজ করে গিয়েছেন। আমি জোর করব না ভোট দেওয়ার জন্য। একজন মহিলা গত ১৫ বছর ধরে সকলের জন্য কাজ করে গিয়েছেন। আজ আমার বলার দিন নয়। আমার গর্বের দিন। ঘাটাল মাস্টার প্ল্যানের শুভ উদ্বোধন হল আজ। তিনি আরও বলেন, ‘‘যিনি কথা দিয়ে কথা রাখেন, তিনি কেন ভোটে জিতবেন না? জিতবেন তিনি-ই।

এদিন সভা থেকে রচনা বলেন, চতুর্থ বার রাজ্যের মুখ্যমন্ত্রী হবেন মমতা।জানালেন, যাঁরা বাংলাভাষীদের আক্রমণ করছেন, বাংলা বলায় লাঞ্ছনা করে থাকেন, তৃণমূলের লড়াই তাঁদের সঙ্গে।বিজেপিকে নিশানা করে রচনা বলেন, ‘‘২০১১ সালে তৃণমূলের আসন ১৮৪ ছিল। বিরোধীরা তৃণমূলের বিরুদ্ধে ষড়যন্ত্র শুরু করল। এখন ২০২৬ সাল। বুঝতে পারছেন তো কী হতে চলেছে? রেকর্ড ভোটে জয়ী হতে চলেছে তৃণমূল। তিনি জানান, আগামী তিন মাস তৃণমূলের জন্য জরুরি। হুগলির প্রতিটি অঞ্চলে তিনি হাজির হবেন। ডাকলেই পাওয়া যাবে তাঁকে।